
	ACTA 


	Expedient núm.: 
	Òrgan col·legiat: 

	JGL/2021/44 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	22 de novembre de 2021 

	Durada 
	des de les 19.00 fins a les 21.15 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	No

	Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2021/43 de la Junta de Govern Local de la sessió duta a terme el dia 15 de novembre de 2021, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AFERS SOCIALS
	Expedient 2194/2021. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud de concessió d’una targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta del regidor delegat d'Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda autoritzar al sol·licitant la targeta d’aparcament individual.


	Expedient 2059/2021. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2012/00471;
A proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de d'onze euros (11,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 2137/2021. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2019/00202;
A proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de d'onze euros (11,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 2139/2021. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2019/00032;
A proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de cent vint-i-sis euros (126,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 2220/2021. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2012/00191;
A proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de set euros (7,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


CONTRACTACIÓ
	Expedient 449/2021. Contracte obert simplificat – Implantació segona fase de la xarxa de telelectura i subministrament de comptadors d'aigua

	Favorable
	Tipus de votació: unanimitat

	Per Junta de Govern Local de 25 d'octubre de 2021 es va aprovar l'expedient de contractació, mitjançant procediment obert simplificat, per a la implantació de la segona fase de la xarxa de telelectura i subministrament de comptadors d'aigua a la ciutat de Solsona.
El pressupost base de licitació és de 86.670,00 € (sense IVA), més 18.200,70 € d’IVA, la qual cosa dona un total de 104.870,00 € (IVA inclòs), corresponent a la duració del contracte, que es preveu que tingui vigència fins a 31 de desembre de 2022.
També es va aprovar la despesa corresponent amb càrrec a l’aplicació pressupostària 1610.62900 (ampliació i millora de la implantació de tele-lectura de comptadors) per a l'exercici 2021, i que es preveu que, pel que fa al manteniment, es faci efectiu també per a l'any 2022.
El 26 d'octubre es va publicar l’anunci de licitació al perfil del contractant i, durant el termini de presentació de les ofertes, es van presentar les empreses: Contadores de Agua de Zaragoza, SA i Aqualogy Solutions, SAU, d'acord amb el certificat de l'eina Sobre Digital.
La mesa de contractació es va reunir el dia 17 d'octubre de 2021 i en aquest acte es va obrir el sobre digital “Únic” que contenia la documentació administrativa i la documentació valorable automàticament.
La mesa de contractació va emetre acta en relació a l’establert a la clàusula 14a (Obertura de proposicions), manifestant que l’empresa licitadora que havia obtingut la millor puntuació és Aqualogy Solutions, SAU, amb 100 punts, d’acord amb la valoració efectuada aplicant els criteris d’adjudicació establerts en la clàusula 10a del Plec de clàusules administratives particulars per adjudicar el contracte de subministrament per a la 2a fase d’implantació de la xarxa de tele-lectura i subministrament de comptadors d’aigua.
Examinada la documentació que l'acompanya, vist l'informe de secretaria, i de conformitat amb l’establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014;
A proposta de la regidora delegada de Serveis municipals,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
Primer. Acceptar la proposta de la mesa de contractació de data 17 d'octubre de 2021 per a l’adjudicació del contracte de subministrament “Implantació de la segona fase de la xarxa de telelectura i subministrament de comptadors d'aigua a la ciutat de Solsona" per a l'adjudicació el contracte a l’empresa Aqualogy Solutions, SAU, pel pressupost de 77.267,01€ (sense IVA), d’acord amb les condicions que figuren en la seva oferta i les que es detallen en el plec de clàusules administratives particulars i de prescripcions tècniques, una vegada l’empresa presenti la documentació que se li requereix.
Segon. Disposar de la despesa corresponent de conformitat amb l’establert en l’informe d’Intervenció.
Tercer. Requerir l'empresa licitadora Aqualogy Solutions, SAU, d’acord amb l'article 159.4.f) 4t de la LCSP, perquè dins del termini de 7 dies hàbils, a comptar des del següent a aquell en què hagués rebut el requeriment, presenti:
· Declaració responsable fent constar que les dades del registre (RELI o ROLACE) estan actualitzades o, si fos el cas, aportés documentació que no constés en aquest registre.
· Document justificatiu de la constitució de la garantia definitiva, per un import de 3.863,25 € (5% del preu d’adjudicació).
· El compromís a què es refereix l’article 75.2 (si és el cas) i la documentació justificativa que disposa efectivament dels mitjans que s’hagi compromès o dedicar a adscriure a l’execució del contracte de conformitat amb l’article 76.2 LCSP.
De no emplenar-se adequadament el requeriment en el termini assenyalat, s'entendrà que el licitador ha retirat la seva oferta, procedint-se a exigir-li l'import del 3% del pressupost base de licitació, IVA exclòs, en concepte de penalitat, que es farà efectiu en primer lloc contra la garantia provisional, si s'hagués constituït. En el supòsit assenyalat en el paràgraf anterior, es procedirà a recaptar aquesta documentació al licitador següent, per l'ordre en què hagin quedat classificades les ofertes.


	Expedient 2100/2021. Contracte menor d'obra – instal·lació elèctrica d'un sistema de telecomunicació per enllaçar les dades de la turbina de Moli de Foix amb l'ACA

	Favorable
	Tipus de votació: unanimitat

	El 8 de novembre de 2021, la regidora delegada d'Urbanisme, Obres i Serveis municipals ha emès informe justificatiu de la necessitat de contractar la instal·lació elèctrica d'un sistema de telecomunicació per enllaçar les dades de la turbina de Moli de Foix amb l'ACA, i facilitar, així, la comunicació de les dades de la turbina de Foix i làmina d'aigua a l'ACA.

Aquesta contractació es considera convenient per l'interès públic que representa, i per la manca de mitjans personals i materials de que disposa l'Ajuntament, fets que motiven la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és el 45310000.
El pressupost d'aquesta obra és inferior a 40.000,00 € (sense IVA), i la durada prevista per a efectuar-lo és inferior a un any, sense pròrroga, la qual cosa suposa que el procediment adequat per a la seva tramitació serà el contracte menor.
L’Ajuntament ha sol·licitat tres pressupostos a tres empreses amb capacitat d’obrar i habilitat professional per a la seva realització. Les empreses que han presentat pressupost en temps i forma són: Cecomse, SL i Indesol del Solsonès, SL.
El 17 de novembre de 2021 l'enginyer municipal ha informat que, una vegada vistes les ofertes, es considera que l'oferta econòmicament més avantatjosa és la presentada per Indesol del Solsonès, SL, per un import de 6.776,00 €, IVA inclòs. Es considera que el proveïdor proposat compta amb capacitat d'obrar i amb l'habilitació professional necessària per realitzar la prestació anteriorment descrita.
El present contracte no altera el seu objecte, ni es fracciona per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'alcaldia 339/2021, de 4 d'octubre, i per unanimitat dels assistents, acorda:
Primer. Adjudicar el contracte menor d'obres per a la instal·lació elèctrica d'un sistema de telecomunicació per enllaçar les dades de la turbina de Moli de Foix amb l'ACA al contractista Indesol del Solsonès SL,  per un import de 5.600,00 €, més 1.176,00 € (21% d'IVA), la qual cosa fa 6.776,00 € (IVA inclòs).
Segon. Autoritzar i disposar la despesa amb càrrec a l'aplicació pressupostària 1610.63900 per a l’exercici 2021.
Tercer. Designar com a responsable de l'execució del contracte l'enginyer de l’Ajuntament de Solsona.
Quart. Incorporar la factura i tramitar el pagament si escau, una vegada realitzada la prestació.
Cinquè. Notificar l'acord als licitadors que han presentat pressupost i a l'adjudicatari.


	Expedient 2135/2021. Contracte menor de servei – gestió de control horari i sistema de marcatge

	Favorable
	Tipus de votació: unanimitat

	Vist l'informe del regidor delegat d'Hisenda i Administració de 15 de novembre de 2021, en què fa saber que s'està a l'espera que la Diputació de Lleida formalitzi el conveni amb els municipis que ho requereixin d’un programa informàtic per poder registrar el control horari del personal de l’Ajuntament, assumint la Diputació la implantació del software, el cost de part dels terminals, allotjament, formació i suport tècnic, i que l’Ajuntament de Solsona estaria interessat en acollir-s’hi; no obstant havent-se fet la consulta, no s’han pogut concretar els terminis d’aquesta implantació, per la qual cosa es proposa contractar l’empresa MHP Servicios de Control, SL, fins a data 31 de desembre de 2022.
El Reial decret llei 8/2019 de 8 de març, de mesures urgents de protecció social i de lluita contra la precarietat laboral a la jornada de treball, modifica el text refós de la Llei de l’Estatut del treballadors, aprovat pel Reial decret legislatiu 2/2015, de 23 d’octubre, afegint un nou apartat a l’article 34, apartat 9, que estableix que l’empresa ha de garantir el registre diari de la jornada de cada persona treballadora.
Aquesta contractació es considera convenient per l'interès públic que representa, i per la manca de mitjans personals i materials de que disposa l'Ajuntament, fets que motiven la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és el 35125200- 8.
El pressupost d'aquest servei és inferior a 15.000,00 € (sense IVA), i la durada prevista per a efectuar-lo és inferior a un any, sense pròrroga, la qual cosa suposa que el procediment adequat per a la seva tramitació serà el contracte menor.
Des del Departament de Recursos Humans de l’Ajuntament s’ha sol·licitat pressupost a l’empresa MHP Servicios de Control, SL, que ha presentat pressupost a data 15 de novembre de 2021 per l’import de 5.820,00 € (sense IVA).
El present contracte no altera el seu objecte, ni es fracciona per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'alcaldia 339/2021, de 4 d'octubre, i per unanimitat dels assistents, acorda:
Primer. Adjudicar el contracte menor de serveis “Gestió de control horari i sistema de marcatge” al contractista MHP Servicios de Control, SL, per un import de 5.820,00 € (sense IVA) fins a data 31 de desembre de 2022.
Segon. Autoritzar i disposar la despesa amb càrrec a l'aplicació pressupostària 9200 22000 per a l’exercici 2022.
Tercer. Designar com a responsable de l'execució del contracte la cap de Recursos Humans de l’Ajuntament de Solsona.
Quart. Incorporar la factura i tramitar el pagament, si escau, una vegada realitzada la prestació.
Cinquè. Notificar l'acord a l'adjudicatari.


	Expedient 2209/2021. Contracte menor de servei – manteniment dels telèfons de les dependències municipals

	Favorable
	Tipus de votació: unanimitat

	El 19 de novembre de 2021, el regidor delegat d'Hisenda i Administració ha emès informe justificatiu de la necessitat de contractar el servei de manteniment dels telèfons de les dependències municipals, ja que en breu finalitza el contracte de lloguer dels aparells de telefonia de les instal·lacions municipals i llur manteniment i és necessari la seva renovació.
A l’Ajuntament de Solsona li és impossible fixar el preu cert o el pressupost pel manteniment dels equips ja que únicament en pot fer el seu manteniment la pròpia empresa que els té instal·lats; per tant, es considera convenient per l'interès públic que representa, i per la manca de mitjans personals i materials de què disposa l'Ajuntament, fets que motiven la seva necessitat i idoneïtat i la seva contractació amb AN Connect, 05 SL, que té instal·lats els aparells.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és el 50334140-8.
El pressupost d'aquest servei és inferior a 15.000,00 € (sense IVA), i la durada prevista per a efectuar-lo és inferior a un any, sense pròrroga, la qual cosa suposa que el procediment adequat per a la seva tramitació serà el contracte menor.
El pressupost presentat per AN Connect, 05 SL, ascendeix a la quantitat mensual de 929,30 € (sense IVA), més 195,15 € (21% d’IVA), la qual cosa fa un total de 1.124,45 € (IVA inclòs) mensuals.
El present contracte no altera el seu objecte, ni es fracciona per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'alcaldia 339/2021, de 4 d’octubre, I per unanimitat dels assistents, acorda:
Primer. Adjudicar el contracte menor de serveis “Manteniment dels telèfons de les dependències municipals” al contractista AN Connect, 05 SL, per l'import de 11.151,60 € (sense IVA), més 2.341,84 € d’IVA, la qual cosa fa un total de 13.493,44 € (IVA inclòs).
Segon. Aprovar la despesa corresponent a la prestació de l’esmentat servei, amb càrrec a l'aplicació 9200.22200 de l'exercici 2022.
Tercer. Designar com a responsable de l'execució del contracte l'administrativa d'Intervenció de l’Ajuntament de Solsona.
Quart. Incorporar la factura i tramitar el pagament, si escau, una vegada realitzada la prestació.
Cinquè. Notificar l'acord a l'adjudicatari.


CONVENIS
	Expedient 1849/2021. Conveni de col·laboració per destinar una finca de propietat privada a espai d'esbarjo per a la ciutadania

	Favorable
	Tipus de votació: unanimitat

	Es dona compte del conveni de col·laboració amb un propietari d’una finca per destinar-la a espai d'esbarjo per a la ciutadania, i que es transcriu tot seguit:
«Conveni de col·laboració entre l'Ajuntament de Solsona i ______
Solsona, a __ de/d’ ___________ de 2021
Reunits
D’una banda, Judit Gisbert i Ester, major d’edat, veïna de Solsona, domiciliada a l’efecte del present document, a la seu de l’Ajuntament de Solsona, carrer del Castell, 20.
D’altra banda, el propietari, major d’edat i veí de Solsona.
Intervenen
Judit Gisbert i Ester, en la seva condició i qualitat d’alcaldessa de l’Ajuntament de Solsona, que la faculta per representar dita Corporació Municipal, a l’empara del que disposa l’article 53.1 a) del Decret legislatiu 2/2003, de 28 d’abril, que aprova el Text refós de la Llei municipal i de règim local de Catalunya.
El propietari, en nom i en interès propi.
Els compareixents es reconeixen capacitat suficient per a l’atorgament d’aquest conveni segons allò establert a l’article 88 de la Llei 30/1992, de 26 de novembre, de règim jurídic de les administracions públiques i del procediment administratiu comú, i
Exposen
I. Que la persona en qüestió és propietària de la finca rústica situada al terme municipal de Solsona, a la partida de Sant Bernat.
II. Que l’Ajuntament de Solsona (en endavant, l’Ajuntament) és conscient dels pocs espais d’esbarjo dels quals disposa la ciutat i vol donar una solució a aquesta mancança.
III. Que l’Ajuntament i el propietari estan disposats a arribar a una entesa que, de manera temporal i amb forma de conveni, permeti destinar aquella finca a espai d’esbarjo per a la ciutadania, sense que això representi cap canvi en la qualificació urbanística de la mateixa.
Per això, les parts han arribat a un acord que, acollint-se a la modalitat de conveni prevista a l’article 88 de la Llei 30/1992 de 26 de novembre, formalitzen de conformitat als següents
Pactes
Primer. El propietari autoritza l’Ajuntament per tal que aquest destini a àrea d’esbarjo una part de la finca esmentada.
Segon. L’Ajuntament durà a terme les actuacions necessàries per garantir que l’espai destinat a àrea d’esbarjo reuneixi les condicions necessàries per a aquesta finalitat.
Tercer. Durant la vigència del conveni que avui se signa serà únicament l’Ajuntament qui tindrà cura del manteniment de l’espai objecte de cessió, així com del mobiliari urbà i del mobiliari infantil que s’hi col·loqui.
Quart. L’Ajuntament durà a terme, amb caràcter anual, una actuació de desbrossada i neteja de la totalitat de la finca.
Cinquè. La responsabilitat civil de tot allò que s’esdevingui a l’espai objecte del conveni serà única i exclusivament de l’Ajuntament.
Sisè. Aquest conveni vincula expressament l’Ajuntament i el propietari i, si escau, els seus drethavents, de manera que ambdues parts resten sotmeses plenament als termes dels pactes.
Setè. La vigència d’aquest conveni es preveu per un any a partir de la data de la seva signatura. Es podrà renovar per anualitats sempre que hi hagi un acord exprés de les parts.
Vuitè. En el cas que el propietari vulgui recuperar la plena utilització de la finca abans del venciment d’aquest conveni, ho comunicarà amb un mes d’antelació a l’Ajuntament.
Novè. Una vegada vençut aquest conveni, ja sigui per venciment del termini, ja sigui per qualsevol altra causa, l’Ajuntament retirarà el mobiliari urbà que hagi instal·lat a la finca en un termini màxim d’un mes.
I en prova de conformitat signen el present document, en dos exemplars i a un sol efecte, en el lloc i la data assenyalats a l’encapçalament.»
A proposta de l'alcaldessa i del regidor delegat d'Hisenda,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut del conveni esmentat i autoritzar l’alcaldessa per signar-lo. 


	Expedient 1850/2021. Conveni de col·laboració per destinar una finca de propietat privada a espai d'esbarjo per a la ciutadania

	Favorable
	Tipus de votació: unanimitat

	Es dona compte del conveni de col·laboració amb la propietària per destinar una finca de la seva propietat a espai d'esbarjo per a la ciutadania, i que es transcriu tot seguit:
«Conveni de col·laboració entre l'Ajuntament de Solsona i _______
Solsona, a __ de/d’ ___________ de 2021
Reunits
D’una banda, Judit Gisbert i Ester, major d’edat, veïna de Solsona, domiciliada a l’efecte del present document, a la seu de l’Ajuntament de Solsona, carrer del Castell, 20.
D’altra banda, la propietària, major d’edat i veïna de Solsona.
Intervenen
Judit Gisbert i Ester, en la seva condició i qualitat d’Alcaldessa de l’Ajuntament de Solsona, que la faculta per representar dita Corporació Municipal, a l’empara del que disposa l’article 53.1 a) del Decret legislatiu 2/2003, de 28 d’abril, que aprova el Text refós de la Llei municipal i de règim local de Catalunya.
La propietària, en nom i en interès propi.
Els compareixents es reconeixen capacitat suficient per a l’atorgament d’aquest conveni segons allò establert a l’article 88 de la Llei 30/1992, de 26 de novembre, de règim jurídic de les administracions públiques i del procediment administratiu comú, i
Exposen
I. Que la persona en qüestió és propietària de part de la finca rústica situada al terme municipal de Solsona, a la partida de Sant Bernat, amb la referència cadastral que es relaciona a continuació:
II. Que l’Ajuntament de Solsona (en endavant, l’Ajuntament) és conscient dels pocs espais d’esbarjo dels quals disposa la ciutat i vol donar una solució a aquesta mancança.
III. Que l’Ajuntament i la propietària estan disposats a arribar a una entesa que, de manera temporal i amb forma de conveni, permeti destinar aquella finca a espai d’esbarjo per a la ciutadania, sense que això representi cap canvi en la qualificació urbanística de la mateixa.
Per això, les parts han arribat a un acord que, acollint-se a la modalitat de conveni prevista a l’article 88 de la Llei 30/1992 de 26 de novembre, formalitzen de conformitat als següents
Pactes
Primer. La propietària autoritza l’Ajuntament per tal que aquest destini a àrea d’esbarjo la seva part de la finca esmentada.
Segon. L’Ajuntament durà a terme les actuacions necessàries per garantir que l’espai destinat a àrea d’esbarjo reuneixi les condicions necessàries per a aquesta finalitat.
Tercer. Durant la vigència del conveni que avui se signa serà únicament l’Ajuntament qui tindrà cura del manteniment de l’espai objecte de cessió, així com del mobiliari urbà i del mobiliari infantil que s’hi col·loqui.
Quart. L’Ajuntament durà a terme, amb caràcter anual, una actuació de desbrossada i neteja de la totalitat de la finca.
Cinquè. Com a contrapartida de l’autorització que avui es convé, l’Ajuntament abonarà a la  propietària una aportació anual de 175,00 €. En el cas que aquesta finca sigui objecte en algun moment de l’IBI, si l’import del mateix supera els 175,00 €, l’abonament que es farà correspondrà a l’import d’aquest impost.
Sisè. La responsabilitat civil de tot allò que s’esdevingui a l’espai objecte del conveni serà única i exclusivament de l’Ajuntament.
Setè. Aquest conveni vincula expressament l’Ajuntament i la propietària i, si escau, els seus drethavents, de manera que ambdues parts resten sotmeses plenament als termes dels pactes.
Vuitè. La vigència d’aquest conveni es preveu per un any a partir de la data de la seva signatura. Es podrà renovar per anualitats sempre que hi hagi un acord exprés de les parts.
Novè. En el cas que la propietària vulgui recuperar la plena utilització de la finca abans del venciment d’aquest conveni, ho comunicarà amb un mes d’antelació a l’Ajuntament.
Desè. Una vegada vençut aquest conveni, ja sigui per venciment del termini, ja sigui per qualsevol altra causa, l’Ajuntament retirarà el mobiliari urbà que hagi instal·lat a la finca en un termini màxim d’un mes.
I en prova de conformitat signen el present document, en dos exemplars i a un sol efecte, en el lloc i la data assenyalats a l’encapçalament.»
A proposta de l'alcaldessa i del regidor delegat d'Hisenda,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut del conveni esmentat i autoritzar l’alcaldessa per signar-lo.


	Expedient 2226/2021. Conveni de col·laboració amb el Patronat de Turisme del Solsonès i el Consell Comarcal del Solsonès pel manteniment de l'Oficina de Turisme

	Favorable
	Tipus de votació: unanimitat

	Es dona compte del conveni de col·laboració entre el Patronat de Turisme del Solsonès, l’Ajuntament de Solsona i el Consell Comarcal del Solsonès pel manteniment de l'Oficina de Turisme, i que es transcriu tot seguit:
«Conveni de col·laboració entre el Patronat de Turisme del Solsonès, l'Ajuntament de Solsona i el Consell Comarcal del Solsonès
A Solsona, a la data de signatura electrònica
Reunits
D’una banda, Ferran Ginestà i Vila, president del Patronat de Turisme del Solsonès (en endavant el Patronat), actuant en el seu nom i representació, amb domicili a Solsona, al carrer dels Dominics, 12, plaça del Consell Comarcal.
D’una altra, Judit Gisbert i Ester, alcaldessa de l’Ajuntament de Solsona (en endavant l’Ajuntament) actuant en el seu nom i representació, amb domicili al carrer del Castell, 20.
De l’altra, Josep Caelles i Subirana, president per delegació del Consell Comarcal del Solsonès, actuant en el seu nom i representació, amb domicili al carrer dels Dominics, 12, plaça del Consell Comarcal.
Les parts es reconeixen mútuament, en la qualitat en què intervenen, la capitat legal necessària per atorgar aquest conveni i, a aquest efecte,
Exposen
I. Que el Patronat, mitjançant l’Oficina de Turisme del Solsonès, ofereix un important servei d’informació i promoció turística de la comarca del Solsonès.
II. Que l’Ajuntament ofereix també aquest servei a la ciutat de Solsona, el qual amb anterioritat prestava mitjançant una oficina de turisme pròpia.
III. Que el sector turístic disposa de grans potencialitats, tant en el municipi de Solsona com en el conjunt de la comarca del Solsonès, per la qual cosa convé apostar per una millora i optimització dels recursos destinats en aquest sector.
IV. Que és voluntat del Patronat i de l’Ajuntament concentrar en un espai comú els serveis de caire turístic que ofereixen ambdues parts, per a una millor optimització dels mitjans humans i materials i un estalvi de recursos.
Per tot això, les parts,
Acorden
Primer. Aquest conveni té per objecte la col·laboració entre el Patronat de Turisme del Solsonès i l’Ajuntament de Solsona, per tal de concentrar en un espai comú els serveis turístics que ambdues entitats duen a terme, sense, però, que això impliqui d’entrada la unificació d’aquests, ja que cadascuna realitza les seves tasques de manera autònoma.
Aquest espai és el situat a la seu de l’edifici de l’Hospital de Llobera – baixos del Consell Comarcal del Solsonès, entrada per la carretera de Bassella, 1, de Solsona.
Segon. Aquesta oficina de turisme es regeix pel disposat en el Decret 66/2014, de 13 de maig, de regulació dels Serveis d’Informació, Difusió i Atenció Turística de Catalunya, del Departament d’Empresa i Ocupació de la Generalitat de Catalunya, publicat al DOGC número 6624 de 16 de maig de 2014. Si bé, però, en el supòsit de modificació o derogació de dita normativa, caldrà estar a la que resulti vigent en cada moment.
Tercer. L’horari d’atenció al públic de l’Oficina de Turisme es concretarà a part, de mutu acord entre les dues parts, adaptant-lo a les necessitats reals del servei. 
Durant l’horari d’atenció al públic assenyalat el servei haurà de restar cobert per donar informació de la ciutat de Solsona, de la resta de la comarca del Solsonès, així com qualsevol altra que se sol·liciti a l’Oficina de Turisme.
Cinquè. El servei serà cobert íntegrament pel Patronat de Turisme del Solsonès i, com a contraprestació per la dedicació en personal que hi destinava amb anterioritat l’Ajuntament de Solsona, aquest realitzarà una aportació pel 2021 de 14.571,70 € al Patronat que es farà efectiva a la signatura del conveni.
Sisè. D’altra banda, pel manteniment d’aquesta oficina, l’Ajuntament de Solsona abonarà en concepte de despeses de llum, telèfon, calefacció, aigua, neteja, material d’oficina, correus, missatgeria i qualsevol altra que es pugui originar, la quantitat de 250 €/mes, que es farà efectiva al Consell Comarcal del Solsonès també a la signatura del conveni.
Setè. L’Ajuntament de Solsona, per la seva banda, aportarà un ordinador i altre mobiliari complementari necessari per al desenvolupament del servei, si correspon. Addicionalment realitzarà 2 dies a l’any d’atenció al públic, amb personal propi, per tal de cobrir els dies que el personal del Patronat de Turisme del Solsonès participi en accions de promoció o formatives. En aquest cas caldrà comunicar-ho a l’Ajuntament de Solsona amb un mínim de 15 dies d’antelació, sempre que sigui possible i no sigui per causa sobrevinguda. 
Així mateix, l’Ajuntament de Solsona, cobrirà també els dies festius en motiu de la Festa Major de Solsona (8, 9 i 10 de setembre), donat que l’oficina de turisme esdevé punt d’informació de dita Festa Major i es modifiquen els horaris a conveniència.
Vuitè. Es programaran reunions periòdiques de seguiment del servei i hi haurà disponible un espai a l’Oficina de Turisme per aquestes reunions. 
S’establirà l’estratègia i procediments de funcionament, en relació al servei d’atenció al públic, de forma conjunta entre les dues institucions.
Novè. La vigència d’aquest conveni s’estableix fins a 31 de desembre de 2021 i és voluntat de les dues parts concretar un nou conveni pels propers 4 anys, prorrogables per 4 més, per tal que es pugui signar a inicis del 2022. 
Desè. En cas que es plantegin dubtes en la interpretació de les clàusules del conveni, en primera instància s’intentaran resoldre en via administrativa. En cas que persisteixin, s’hauran de tractar davant dels tribunals de justícia pertinents.»
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut del conveni esmentat i autoritzar l’alcaldessa per signar-lo.


CULTURA
	Expedient 2184/2021. Sàmara Natura, SCCL – utilització material

	Favorable
	Tipus de votació: unanimitat

	Vista la sol·licitud presentada i subscrita per Montserrat Rodríguez i Vila, representant de Sàmara Natura, SCCL, en què, com a coordinadors de l'exposició dels 25 anys del Centre d'Estudis Lacetans, que es durà a terme al claustre del Consell Comarcal del Solsonès, demana poder utilitzar quatre plafons reixats, dos indicadors amb peu de formigó per col·locar al carrer de Sant Miquel amb el carrer dels Dominics i la col·laboració de la brigada municipal per la col·locació dels indicadors amb peu de formigó i per col·locar unes vitrines;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


	Expedient 2227/2021. Sàmara Natura, SCCL – utilització material

	Favorable
	Tipus de votació: unanimitat

	Vista la sol·licitud presentada i subscrita per Sàmara Natura, SCCL, en què demana poder utilitzar 15 cadires el dia 27 de novembre, a partir de les 10.00 hores, al parc de la Mare de la Font;

A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


	Expedient 2185/2021. Institut Francesc Ribalta – utilització material

	Favorable
	Tipus de votació: unanimitat

	Vista la sol·licitud presentada i subscrita per Josep Maria Porredón i Bantolra, director de l'Institut Francesc Ribalta, en què demana poder utilitzar dues tarimes petites, l’equip de so amb dos altaveus i quatre micros, deu cadires, dues taules, un tauler amb els cavallets corresponents i la col·laboració de la brigada municipal en el trasllat del material el dia 17 de desembre, de les 8.30 a les 15.00 hores, per dur a terme el sorteig d’unes paneres en benefici de La Marató de TV3, que es durà a terme a l’espai situat davant l’Ajuntament; també demana autorització per poder dur a terme una gimcana per les places de Sant Pere, Ribera i Sant Joan;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


	Expedient 2196/2021. Associació Amisol – decoració de l’arbre de Nadal de la plaça Major

	Desfavorable
	Tipus de votació: unanimitat

	Vista la sol·licitud presentada i subscrita per Albert Casadesús i Roca, responsable de comunicació i marketing de l'Associació Amisol, en què demana autorització per decorar amb ornaments de feltre l'arbre que l'Ajuntament instal·la a la plaça Major en motiu de les festes de Nadal;
Atès que aquest any l'empresa que realitzarà la instal·lació de l'enllumenat ornamental de Nadal a l'arbre no és la que ho havia fet habitualment i que no està definit encara com serà aquesta il·luminació;
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que no es podrà atendre la seva sol·licitud.


	Expedient 2205/2021. Escola Setelsis – cantada de nadales

	Favorable
	Tipus de votació: unanimitat

	Vista la sol·licitud presentada i subscrita per l'equip directiu de l'Escola Setelsis, en què, en motiu de la cantada de nadales prevista per al dia 22 de desembre, sol·licita l'equip de so i l'altaveu portàtil, així com tallar els accessos a la circulació rodada i preveure que no hi hagi vehicles aparcats a la plaça Major, la plaça de Sant Joan i la plaça del Camp, entre les 15.00 i les 16.30 hores;
A proposta de l'alcaldessa i la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir els equips sol·licitats i tallar els accessos a la circulació rodada i prohibir l'aparcament de vehicles a la plaça Major i a la plaça de Sant Joan.


	Expedient 2217/2021. Centre Sanitari del Solsonès – utilització Sala Polivalent

	Favorable
	Tipus de votació: unanimitat

	Vista la sol·licitud presentada i subscrita per Juan José Campus García, director mèdic del Centre Sanitari del Solsonès, en què demana poder utilitzar la Sala Polivalent el dia 25 de novembre, de les 15.00 a les 20.00h, per fer una vacunació massiva per la comarca del Solsonès en motiu de la pandèmia del Covid-19;
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


DESENVOLUPAMENT LOCAL
	Expedient 2221/2021. Subvencions per a acadèmies, espais de coworking i centres de ioga i salut de Solsona per fer front a les conseqüències econòmiques derivades de la COVID-19

	Favorable
	Tipus de votació: unanimitat

	Atès que la pandèmia generada per la propagació de la COVID-19 i les restriccions en forma de tancaments o limitacions d’horaris d’obertura aprovades des de març del 2020 fins a dia d’avui han provocat greus prejudicis econòmics al teixit empresarial i comercial català;
Atès que l’Ajuntament de Solsona té competències en l’àmbit del desenvolupament local i que un dels pilars de l’estratègia de promoció econòmica és el manteniment i l’impuls del comerç local i els serveis de proximitat;
Atès que les bases de subvenció, aprovades al Ple de 25 de març de 2021, de la campanya “Jo compro a Solsona” i les aprovades al Ple de 28 d’octubre de 2021, corresponents a la campanya de Nadal “Jo compro a Solsona”, consistents en el sorteig de vals de compra bescanviables en comerços locals, fan que les acadèmies, espais de coworking i centre de ioga i salut, pel seu model de negoci, basat en quotes periòdiques, impossibiliten que s’hi puguin acollir;
Atès que és voluntat d’aquest Ajuntament donar suport econòmic per ajudar a la recuperació de tots els sectors afectats per les restriccions vinculades a la lluita contra la pandèmia de la COVID-19;
Atès que l’Ajuntament de Solsona té com un dels seus eixos d’actuació la preservació i el desenvolupament del teixit econòmic del municipi;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
Primer. Aprovar inicialment les Bases reguladores de les subvencions per a acadèmies, espais de coworking i centres de ioga i salut de Solsona per fer front a les conseqüències econòmiques de la COVID-19, que es transcriuen en forma d’annex.
Segon. Sotmetre l’acord a informació pública per un termini de vint dies hàbils, mitjançant anunci publicat al Butlletí Oficial de la Província de Lleida, i al taulell d’anuncis i al web de la Corporació a fi que es puguin presentar reclamacions i/o al·legacions.
Tercer. L’acord d’aprovació de les bases es considerarà elevat a definitiu en cas que no es presenti cap reclamació ni al·legació durant el termini d’informació pública.
Quart. Obrir la convocatòria per a l’atorgament dels ajuts, podent presentar les sol·licituds a partir del dia 6 i fins el dia 15 de desembre de 2021, ambdós inclosos.
Annex
«Bases que han de regir la concessió de subvencions a acadèmies, espais de coworking i centres de ioga i salut de Solsona per fer front a les conseqüències econòmiques derivades de la COVID-19
El manteniment i l’impuls del teixit econòmic local és un dels pilars de l’estratègia de promoció econòmica de l’Ajuntament de Solsona ja que proporcionen a la ciutat béns i serveis imprescindibles per a una bona qualitat de vida, generen ocupació i riquesa, i constitueixen la base de l’entramat econòmic i social. Així està recollit al Pla d’Acció per al Desenvolupament Local de Solsona, Cardona i el Solsonès 2019-2030 aprovat pel Ple amb data 31 d’octubre del 2019.
Per fer front a les conseqüències econòmiques de més d’un any i mig de restriccions a causa de la pandèmia de la COVID-19 des de l’Ajuntament de Solsona s’han fet diverses convocatòries d’ajuts i subvencions. Entre aquestes convocatòries n’hi ha hagut dues que, mitjançant vals de compra, han volgut dinamitzar el teixit comercial local. Per la naturalesa de la seva activitat econòmica, les empreses de comercialització de serveis que funcionen mitjançant el pagament de quotes periòdiques i les que ofereixen serveis exclusivament orientats a persones de fora del municipi no se n’han pogut beneficiar. Per atenuar aquesta situació el passat mes de març es aprovar una convocatòria de subvencions a hotels, hostals, gimnasos i escoles de música i dansa. Les presents bases reguladores estan adreçades a acadèmies, espais de coworking i centres de ioga i salut que, igual que els sectors anteriors, funcionen també mitjançant el pagament de quotes periòdiques, i que pretén complementar l’anterior convocatòria.
Article 1. Objecte
L'objecte d'aquestes bases és definir el conjunt de condicions i el procediment de concessió de subvencions per part de l’Ajuntament de Solsona a acadèmies, espais de coworking i centres de ioga i salut que s'han vist afectats per les restriccions d’aforament provocades per les mesures de contenció de la COVID-19 vigents fins a l’octubre de 2021.
Article 2. Actuacions subvencionables
Se subvencionarà el 90% de la despesa de l’activitat que s’ha hagut de continuar fent malgrat les restriccions, com ara subministraments de llum, aigua, gas, lloguers, quotes de crèdits per millores als establiments, quotes de crèdits per adquisició de locals, millora de les instal·lacions, equipaments, maquinària i/o assegurances vinculades a l’activitat, entre l’1 de setembre de 2020 i el 31 d’agost de 2021.
Article 3. Beneficiaris
3.1. Poden ser beneficiàries d'aquestes subvencions les persones físiques o jurídiques donades d’alta a l’Ajuntament de Solsona i que el seu model de negoci funcioni mitjançant el pagament de quotes periòdiques i que estiguin incloses dins dels sectors de les acadèmies i escoles d’idiomes, els espais de coworking i els centres de salut, ioga o similars.
Cal estar al corrent del compliment de les seves obligacions tributàries i davant la Seguretat Social i tenir l’activitat legalment establerta amb seu social amb anterioritat a la data 1 de març de 2020 al municipi de Solsona i que actualment encara estigui en funcionament.
El compliment dels requisits s'ha d'acreditar mitjançant les declaracions responsables que inclou la sol·licitud de subvenció i la presentació de la documentació acreditativa quan així se sol·liciti.
3.2. En queden excloses aquelles persones físiques o jurídiques que ja es van beneficiar de la convocatòria de subvencions COVID-19 per hotels, hostals, escoles de música i dansa i gimnasos.
3.3. Els beneficiaris no poden estar afectats per cap de les prohibicions contingudes a l’article 13 de la Llei 38/2003, de 17 de novembre, general de subvencions, ni ser deutors per cap concepte de la hisenda municipal.
Article 4. Quantia de les subvencions
4.1. La quantia màxima de la subvenció atorgada serà per un import de 500,00 € (corresponent al 90% de la despesa justificada) per establiment, d'acord amb els requisits d’aquestes bases.
4.2. L’assignació pressupostària per als ajuts regulats en aquestes bases serà d’un import global màxim de 6.000,00 € del pressupost 2021 de la regidoria de Promoció Econòmica amb càrrec a la partida 4300-47000.
Article 5. Terminis
Les sol·licituds d'ajut es formalitzaran i es presentaran entre el 6 i el 15 de desembre de 2021 (ambdós inclosos) al formulari que estarà disponible al web de l’Ajuntament de Solsona (www.Solsona.cat) i es presentarà telemàticament a través de la seu electrònica (https://solsona.eadministracio.cat). També es podrà presentar al Registre General de l’Ajuntament de Solsona, carrer del Castell, 20.
La presentació de la sol·licitud fora de termini comporta l'exclusió de l'aspirant. 
Article 6. Documentació
6.1. A la sol·licitud haurà d'adjuntar-se la documentació següent:
· Formulari de sol·licitud
· Fotocòpia del DNI/NIE del/la sol·licitant
· En cas de ser persona jurídica, fotocòpia del CIF
· Rebuts de pagament de les despeses fixes mantingudes entre l’1 de setembre del 2020 i el 31 d’agost del 2021, tals com subministraments de llum, aigua, gas, lloguers, quotes de crèdits per millores als establiments, quotes de crèdits per adquisició de locals, millora de les instal·lacions, equipaments, maquinària i/o assegurances vinculades a l’activitat
· Justificant de titularitat del compte bancari on s’hauria de fer l’ingrés de l’ajut (document emès per l’entitat bancària on hi consti el nom del titular i el número de compte)
· Si és el cas, la documentació acreditativa d’alguna de les situacions descrites a l’article 8.4 d’aquestes bases.
6.2. A l’hora de fer la sol·licitud caldrà marcar en el formulari les següents declaracions responsables sense les quals no es podrà optar a la subvenció:
· Declaració responsable segons la qual ha hagut de suspendre l’activitat econòmica com a mesura derivada de la crisi del COVID-19 o reduir l’aforament de la seva activitat
· Declaració responsable segons la qual no ha rebut cap altre subvenció ni ajuda per la despesa que justifica, o que, si n'ha rebut alguna, juntament amb la de l'Ajuntament no supera la despesa justificada
· Declaració responsable del compliment dels requisits establerts a l'article 13 de la Llei 38/2003, de 17 de novembre, general de subvencions
· Declaració responsable de trobar-se al corrent de pagament de les obligacions tributàries i amb la Seguretat Social
· Declaració responsable que l’activitat es va iniciar abans del 1 de març del 2020 i que actualment encara està en funcionament.
6.3. En cas que la documentació presentada sigui incorrecta o incompleta es requerirà a la persona beneficiària per tal que en el termini de cinc dies hàbils a partir de l’endemà en què tingui lloc la notificació procedeixi a la seva rectificació o a les esmenes necessàries amb la indicació que, si no ho fa així, s’entendrà per desistit de la seva sol·licitud.
Article 7. Convocatòria
Hi haurà una convocatòria única amb un termini únic per presentar les sol·licituds entre el 6 i el 15 de desembre de 2021 (ambdós inclosos).
Article 8. Procediment d'atorgament i resolució
8.1. L’òrgan competent per resoldre sobre la concessió o denegació de les prestacions sol·licitades és la Junta de Govern Local.
8.2. Es constituirà una comissió formada per dos tècnics municipals que valorarà les sol·licituds presentades i el resultat d’aquesta valoració s’elevarà a proposta del regidor de desenvolupament local a l’òrgan competent per resoldre.
8.3. El termini màxim per dictar i notificar la resolució de les subvencions serà de 30 dies naturals a comptar des de la data de finalització de la presentació de sol·licituds de subvenció que marqui la convocatòria respectiva . La manca de resolució dins d'aquest termini legitima l'interessat per entendre desestimada la seva sol·licitud per silenci administratiu. No obstant això, es tramitaran amb el màxim de celeritat possible.
8.4. Per a la concessió d'aquestes subvencions, pel procediment de concurrència competitiva, el criteri de concessió d’assignació de recursos començarà pels de major puntuació, d’acord amb els barems següents:
· Despesa acreditada superior a 500,00 €: 30 punts
· Despesa acreditada entre 301,00 i 499,00 €: 20 punts
· Despesa acreditada entre 200,00 i 300,00 €: 10 punts
· Tenir personal contractat: 5 punts
· Estar associat a alguna associació empresarial: 2 punts
· Quan la persona titular de l’activitat sigui d’algun col·lectiu considerat vulnerable (dones amb fills menors de 14 anys, persones majors de 50 anys, persones menors de 25 anys o persones amb tots els altres membres del nucli familiar en situació d’atur): 2 punts.
8.5. En cas d’empat, el desempat es farà seguint l'ordre estricte de sol·licitud sempre i quan compleixi els requisits establerts en aquestes bases i d'acord amb la disponibilitat pressupostària, fins a l’esgotament de la partida assignada.
Article 9. Justificació, acceptació i pagament de la subvenció
S’entendrà justificada la subvenció amb l’aportació del justificant de despesa superior a la quantitat de subvenció atorgada en el moment de presentar la sol·licitud.
Una vegada atorgada la subvenció, i fetes les comprovacions pertinents, es tramitarà el pagament del 100% de la subvenció concedida a les persones beneficiàries.
L’acceptació de la subvenció atorgada es presumeix amb la formulació de la sol·licitud.
A tal efecte, un cop notificada la resolució d’atorgament de la subvenció, si els beneficiaris no estan interessats en percebre la subvenció concedida, disposaran d’un termini de deu dies hàbils per manifestar de forma expressa la seva renúncia. Tot l’esmentat, sense perjudici del dret que ostenta l’eventual beneficiari d’impugnar la resolució d’atorgament de la subvenció en els termes que estableix la normativa vigent.
El pagament de la subvenció es realitzarà en el termini màxim de 40 dies naturals dies des del tancament de la convocatòria.
Article 10. Obligacions dels beneficiaris
Els beneficiaris de la subvenció estan obligats a:
· Complir amb totes les condicions establertes en aquestes bases.
· Trobar-se al corrent de llurs obligacions fiscals i tributàries amb la Seguretat Social, amb l'Agència Tributària i amb la hisenda municipal.
· Facilitar les actuacions de comprovació i control financer, així com a la documentació complementària que es requereixi a tal efecte.
Article 11. Compatibilitats amb altres subvencions
Aquestes subvencions són compatibles amb qualsevol altra subvenció que pugui atorgar l'Ajuntament de Solsona o qualsevol altre ens públic o privat, respectant el límit establert a l’article 20 de la Llei general de subvencions.
Article 12. Revocació i reintegrament de la subvenció
12.1. L’Ajuntament podrà anul·lar totalment o parcial la subvenció atorgada quan la despesa no s’hagi produït en la forma prevista, quan es donin alteracions de les condicions que van determinar la seva concessió o quan s’incorri en alguna de les causes que s’especifica a l’article 37 de la Llei general de subvencions. També s’haurà de fer en els casos següents:
· Per d’incompliment de les condicions i obligacions imposades als beneficiaris d'acord amb el que es disposa en aquestes bases.
· Per decisió del beneficiari. La renúncia ha de ser prèvia al cobrament de la subvenció.
12.2. En cas de manca de justificació o de concurrència de les causes de reintegrament previstes a la normativa aplicables es produirà la pèrdua del dret total o parcial de la subvenció atorgada i podrà ser motiu de revocació de conformitat i amb el procediment establert a la normativa d'aplicació.
12.3. L'Ajuntament podrà reclamar les quantitats indegudament percebudes pel beneficiari juntament amb l'interès de demora des del moment del pagament de la subvenció i fins a la data en què s'acordi la procedència del reintegrament.
Article 13. Règim sancionador
Els beneficiaris de les subvencions estaran sotmesos a les responsabilitats i règim sancionador sobre infraccions administratives establertes en la Llei 38/2003, de 17 de novembre, general de subvencions.
Article 14. Protecció de dades de caràcter personal
D’acord amb la normativa vigent de protecció de dades de caràcter personal, les dades de caràcter personal dels sol·licitants seran tractades amb la finalitat de gestionar i tramitar aquestes bases i les convocatòries respectives d’acord amb els principis de seguretat i confidencialitat que la normativa sobre protecció de dades estableix.
Règim supletori
En allò que no disposa aquest procediments s'aplicaran amb caràcter supletori les disposicions legals i reglamentàries vigents que regulen l'activitat de les administracions públiques i, en concret, la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s'aprova el reglament de la Llei general de subvencions, la Llei 39/2015, d’1 d’octubre, de procediment administratiu comú de les administracions públiques, i la resta de legislació concordant, així com la Llei 26/2010, de 3 d’agost, de règim jurídic i de procediment de les administracions públiques de Catalunya.»


GOVERNACIÓ
	Expedient 2216/2021. Canvi de nom de la llicència de gual 

	Favorable
	Tipus de votació: unanimitat

	Vista la sol·licitud de concessió de canvi de nom, a favor de la sol·licitant, de la llicència d’un gual, col·locat a l'avinguda dels Trabucaires, que actualment està a un altre nom;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el canvi de nom sol·licitat.


	Expedient 2122/2021. Casal Popular La Fura – presentació col·lectiu La Cugula

	Favorable
	Tipus de votació: unanimitat

	Vista la sol·licitud presentada i subscrita pel Casal Popular la Fura, en què demana que es prohibeixi l'estacionament i la circulació de vehicles a la part de dalt de la plaça de Sant Pere, el dia 11 de desembre, des del matí i fins a les 18.00 hores, per als dos concerts organitzats en motiu de la presentació del col·lectiu La Cugula; també demana poder utilitzar un escenari petit, 30 cadires, cinc taules i una connexió al subministrament elèctric;
Vist l’informe 577/2021 emès per la Policia Local i a proposta de la regidora delegada de Governació i de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat i comunicar al sol·licitant que l'autorització dels concerts queda condicionada al fet que el soroll que puguin ocasionar no pot superar els 70 decibels i a la situació sanitària del moment i a la normativa que hi pugui haver vigent el dia 11 de desembre, i del compliment estricte dels horaris fixats, de les possibles incidències que es puguin produir i de la neteja de la zona en cas que l’activitat generi brutícia. Per altra banda, l’activitat no ha d’impedir la circulació de qualsevol vehicle d’urgències i no ha de quedar cap entrada de cap habitatge obstruïda per l'activitat.


	Expedient 2223/2021. Actuació musical en directe, 27 i 28 de novembre de 2021

	Favorable
	Tipus de votació: unanimitat

	Vista la sol·licitud d’autorització per oferir dos concerts a la terrassa d’un bar situat a la plaça de Sant Roc, un el dia 27 de novembre, de les 19.00 a les 21.00 hores i l'altre el dia 28, de les 12.30 a les 14.30 hores, també demana poder tallar el trànsit de vehicles, per davant de la terrassa, mentre duri el concert, i disposar d'un escenari;
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda comunicar al sol·licitant que només s'autoritza el concert del dia 27 de novembre, de les 19.00 a les 21.00 hores. L’autorització de l'actuació musical queda condicionada al fet que el soroll que pugui ocasionar no pot superar els 70 decibels i a la situació sanitària del moment i a la normativa que hi pugui haver vigent el dia 27 de novembre, i del compliment estricte dels horaris fixats i de les possibles incidències que es puguin produir. S'adverteix al sol·licitant que no pot tallar ni obstaculitzar el trànsit de vehicles de la plaça. En cas que hi hagui queixes veïnals per l'incompliment d'aquestes mesures no s'autoritzarà la realització de nous concerts. Pel que fa a la utilització d'un escenari es comunica al sol·licitant que no es pot atendre la seva petició.


	Expedient 2193/2021. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió d’una tarja de proximitat per a l’accés de vehicles al nucli antic mitjançant control remot, per a dos vehicles;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'han de passar a recollir les targes per l'Oficina d'Atenció Ciutadana.


	Expedient 2187/2021. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic, per a un vehicle;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


	Expedient 2203/2021. Tarja de resident al nucli antic – zona verda

	Desfavorable
	Tipus de votació: unanimitat

	Vista la sol·licitud de concessió de la tarja de resident al nucli antic, per a un vehicle;
Atès que no compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que no es pot atendre la seva sol·licitud fins que no acrediti que resideix al nucli antic.


HISENDA
	Expedient 671/2018. Sentència 317/2021 del Jutjat Contenciós Administratiu núm. 1 de Lleida – actuacions Procediment Abreujat 422/2017 F

	Favorable
	Tipus de votació: unanimitat

	Es dóna compte de la sentència núm. 317/2021 del Jutjat Contenciós Administratiu núm. 1 de Lleida, de data 3 de novembre de 2021, per la qual es resolen les actuacions del Procediment Abreujat 422/2017 F, a les quals s'han acumulat les actuacions del PA 581/2017 i PA 509/2018 instades contra l'Ajuntament de Solsona i per la qual es resolt:
1. Estimar el present recurs contenciós administratiu contra la desestimació presumpta per silenci administratiu negatiu de l'Ajuntament de Solsona del recurs de reposició, de data 11 de maig de 2018, interposat contra el decret d’Alcaldia de 19 d'abril de 2018, declarant la nul·litat de la mateixa i deixant-la sense efectes.
2. Desestimar el recurs contenciós administratiu contra el decret d'Alcaldia 148/2017, d'1 agost de 2017, pel qual es declarava la no prescripció del deute tributari ni de la responsabilitat subsidiària i declarava la responsabilitat subsidiària dels denunciants respecte del deute tributari en concepte de la liquidació de la taxa d'ocupació de via pública. Així com, contra el decret d’Alcaldia, de 25 d'octubre de 2017, pel qual s'acordava iniciar expedient de derivació de responsabilitat subsidiària per l'import de 28.081,28 €, confirmant íntegrament el seu contingut per ser ajustat a dret.


PERSONAL
	Expedient 1459/2021. Pròrroga contracte de treball agent de desenvolupament social del territori SolCar, expedient C-009/21-01

	Favorable
	Tipus de votació: unanimitat

	Vist que la Junta de Govern Local del 17 de juliol de 2017 acordà acollir-se a la convocatòria prevista a la Resolució TSF/1322/2017,de 25 de maig, per la qual s’obre la convocatòria per a l’any 2017 per la concessió de subvencions destinades als Programes de suport al desenvolupament local (ref. BDNS 349993) i sol·licitar un ajut al SOC per a la contractació d’un agent d’ocupació i desenvolupament local i aprovar el Pla de Treball;
Vist que la Junta de Govern Local, del 7 d’agost de 2017, va aprovar les bases reguladores del procés selectiu per a la contractació en règim laboral temporal d’un/a Agent d’Ocupació i Desenvolupament Local (AODL) de l’Ajuntament de Solsona;
Vist que tant la convocatòria com les bases aprovades es van publicar al web municipal i al BOP de Lleida núm. 160 de 18 d’agost de 2017;
Vista l’acta del tribunal qualificador del dia 26 de setembre de 2017, on es proposava la contractació de Montserrat Ribalta i Badia, per haver estat l’aspirant que havia obtingut millor puntuació;
Vista la resolució del Servei d’Ocupació de Catalunya de data 30 de novembre de 2017, on es resolia atorgar a l’Ajuntament de Solsona una subvenció per contractar com a Agent d’Ocupació i Desenvolupament Local Montserrat Ribalta i Badia, per un període de 12 mesos, per un import de 27.045,55 €, (exp. L-008/17);
Vista la sol·licitud de subvenció per a la pròrroga d’un agent d’ocupació i desenvolupament local, presentada per aquest ajuntament en data 24 de setembre de 2018, d’acord amb Resolució TSF/123/2018, de 24 de juliol;
Vista la resolució del Servei d’Ocupació de Catalunya de data 6 de novembre de 2018, on es resolia atorgar a l’Ajuntament de Solsona una subvenció per a la pròrroga d'un any del contracte de Montserrat Ribalta i Badia, com a agent de desenvolupament social del territori SolCar, per un import de 31.376,04 €, (exp. C-006/18-02);
Vista la sol·licitud de subvenció per a la pròrroga d’un agent d’ocupació i desenvolupament local, presentada per aquest ajuntament en data 27 de setembre de 2019, d’acord amb Resolució TSF/2219/2019, de 26 de juliol;
Vista la resolució del Servei d’Ocupació de Catalunya de data 4 de desembre de 2019, on es resolia atorgar a l’Ajuntament de Solsona una subvenció per a la pròrroga d’un any del contracte de Montserrat Ribalta i Badia, com a agent de desenvolupament social del territori SolCar, per un import de 36.000,00 €, (exp. C-010/19-01);
Vista la sol·licitud de subvenció per a la pròrroga d’un agent d’ocupació i desenvolupament local, presentada per aquest ajuntament en data 19 de novembre de 2020, d’acord amb Resolució TSF/2820/2020, de 4 de novembre;
Vista la resolució del Servei d’Ocupació de Catalunya de data 17 de desembre de 2020, on es resolia atorgar a l’Ajuntament de Solsona una subvenció per a la pròrroga d’un any del contracte de Montserrat Ribalta i Badia, com a agent de desenvolupament social del territori SolCar, per un import de 36.000,00 €, (exp. C-007/20-01);
Vista la sol·licitud de subvenció per a la pròrroga d’un agent d’ocupació i desenvolupament local, presentada per aquest ajuntament en data 14 de setembre de 2021, d’acord amb Resolució EMT/2053/2021, de 29 de juny;
Vista la resolució del Servei d’Ocupació de Catalunya de data 2 de novembre de 2021, on es resol atorgar a l’Ajuntament de Solsona una subvenció per a la pròrroga d’un any del contracte de Montserrat Ribalta i Badia, com a agent de desenvolupament social del territori SolCar, per un import de 36.000,00 €, (exp. C-009/21-01);
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda formalitzar la pròrroga d’un any del contracte de Montserrat Ribalta i Badia, a partir del dia 30 de desembre de 2021, per ocupar el lloc de treball d'agent de desenvolupament social del territori SolCar, expedient C-009/21-01.


	Expedient 1415/2021. Permís per formació

	Favorable
	Tipus de votació: unanimitat

	Vist que el passat 21 de juny de 2021 la Junta de Govern Local va resoldre la convocatòria de dues places d'oficial de servei funerari i una de les funcions d'aquest lloc de treball és desenvolupar treballs de tanatopràxia/tanatoestètica (convocatòria C02/2021) (exp. 496/2021);
Vist que, dels tres oficials disponibles al servei funerari municipal, només un fa els treballs de tanatopràxia/tanatoestètica i és necessari formar la resta de personal per tal que puguin fer aquesta funció;
Vist que Euroinnova Business School és una empresa especialitzada en formació en línia i ofereix un curs de tanatoestètica amb un programa formatiu que s'ajusta a les necessitats formatives del personal del servei funerari municipal, amb un cost de 149,00 € per alumne i 30 hores de durada;
Vist el que estableix el pacte-conveni de l'Ajuntament de Solsona a l'article 10;
A proposta del regidor delegat d'Hisenda i Administració i Serveis funeraris,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar la proposta de formació presentada per Recursos Humans, autoritzar el cost del curs i les hores de formació coincidents amb la jornada laboral a dos treballadors municipals. Cal registrar al sistema de control horari una incidència de formació a l'inici de la sessió i una entrada a l'hora que acabi. Una vegada finalitzada la formació caldrà fer arribar el certificat corresponent.


	Expedient 2189/2021. Permís per formació

	Favorable
	Tipus de votació: unanimitat

	Vista la sol·licitud presentada per un treballador municipal en què sol·licita permís per formació per assistir a la "Jornada de difusió per a l'àmbit local del projecte RECIPE", organitzada per la Direcció General de Protecció Civil de la Generalitat de Catalunya, que s'impartirà en modalitat en línia el dia 23 de novembre de 2021, de les 10.00 a les 12.40 hores;
Vist el que estableix el pacte-conveni de l'Ajuntament de Solsona a l'article 10;
A proposta del regidor delegat d'Administració,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada i autoritzar les hores de formació coincidents amb la jornada laboral. Cal registrar al sistema de control horari una incidència de formació a l'inici de la sessió i una entrada a l'hora que acabi. Una vegada finalitzada la formació caldrà fer arribar el certificat corresponent.


	Expedient 2190/2021. Permís per formació

	Favorable
	Tipus de votació: unanimitat

	Vista la sol·licitud presentada per un treballador municipal en què sol·licita permís per formació per assistir a la "Sessió tècnica informativa sobre les  darreres novetats en matèria de criteris d’aplicació de la normativa de plans d’autoprotecció i altres novetats relacionades amb aquest àmbit", organitzada per la Direcció General de Protecció Civil de la Generalitat de Catalunya, que s'impartirà en modalitat en línia el dia 2 de desembre de 2021, de les 9.00 a les 13.00 hores;
Vist el que estableix el pacte-conveni de l'Ajuntament de Solsona a l'article 10;
A proposta del regidor delegat d'Administració,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada i autoritzar les hores de formació coincidents amb la jornada laboral. Cal registrar al sistema de control horari una incidència de formació a l'inici de la sessió i una entrada a l'hora que acabi. Una vegada finalitzada la formació caldrà fer arribar el certificat corresponent.


	Expedient 2212/2021. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal de data 22 de novembre de 2021, en què sol·licita permís per formació per fer assistir al seminari titulat "Entendre l'administració pública des dels centres educatius municipals de gestió directa", organitzat per la Diputació de Barcelona, que s'imparteix en modalitat en línia el dia 25 de novembre de 2021, de les 10.00 a les 12.00 hores;
Vist el que estableix el pacte-conveni de l'Ajuntament de Solsona a l'article 10 referent a la formació del personal;
A proposta de la regidora delegada d'Educació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada, autoritzar les 2 hores de formació que s'imputaran al curs 2021/2022. Una vegada finalitzada la formació caldrà fer arribar el certificat corresponent.


URBANISME
	Expedient 713/2021. Llicència urbanística – desviar un tram de línia aèria de mitja tensió al seu pas per una finca situada en un polígon del municipi de Solsona

	Favorable
	Tipus de votació: unanimitat

	Vista la sol·licitud de concessió de llicència d'obres pel desviament d’un tram de línia aèria de mitja tensió al seu pas per una finca situada en un polígon, del municipi de Solsona, el Solsonès, entre els suports 17-1-31 i 17-1-34, (exp. Mn2021/145);
Vist l'informe favorable emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· En relació a l’informe emès per l’Institut Cartogràfic i Geològic de Catalunya (ICGC.URB-0284/21):
· Prendre les mesures adequades durant i posteriorment a l’execució d’excavacions o talussos per evitar el desenvolupament d’inestabilitats.
· Evitar les fonamentacions sobre terraplens o rebliments antròpics preexistents. Usualment, no solen ser aptes per a fonamentar estructures, i es poden generar assentaments diferencials importants en ser sotmesos a càrregues.
· En cas d’efectuar-se excavacions o moviments de terra, si aparegués qualsevol resta paleontològica caldrà atenir-se al que disposa la Llei 9/1993, de 30 de setembre, del patrimoni cultural català i el Decret 78/2002 de 5 de març, del Reglament de protecció del patrimoni arqueològic i paleontològic.
· En relació a l’informe emès per l’Agència Catalana de l’Aigua:
· A 40 m del suport 17-1-31, on s’inicia la línia, se situa un torrent innominat de la conca del riu Negre. Per tant, part del traçat se situa en zona de policia de lleres. Caldrà, doncs, autorització d’obres en zona de policia de lleres per part d’aquesta Agència.
· En relació a l’informe emès pel Departament d’Acció Climàtica, Alimentació i Agenda Rural:
· Pel que fa a la xarxa hidrològica i als riscos d’inundabilitat, segons informa l’ACA, el suport 17-1-31 se situa a uns 40 m d’un torrent innominat de la conca del riu Negre; per tant, de forma prèvia a l’execució de les obres caldrà disposar de l’autorització d’aquesta Agència, d’acord amb el que preveu el Reial decret 849/1986, d’11 d’abril, pel qual s’aprova el Reglament del domini públic hidràulic (RDPH), i el Text refós de la Llei d’aigües (Real decret legislatiu 1/2001, de 20 de juliol). D’altra banda, tenint en compte la distància al curs fluvial esmentat, l’entitat del mateix i la tipologia de l’actuació, no es preveuen problemes d’inundabilitat.
· El volum total de terres a gestionar es preveu en 5 m3, les quals es distribuiran pels terrenys del voltant, sense modificar la topografia del terreny. En qualsevol cas, tenint en compte que aquestes terres tindran un escàs valor edafològic (ja que s’excavarà fins a uns 2 m de fondària), no es podran estendre sobre terrenys forestals propers, per no modificar l’estructura edafològica dels sòls, i no es recomana tampoc que s’estenguin sobre terrenys agrícoles.
· En el pressupost del projecte no s’han inclòs els costos derivats del desmantellament de la línia elèctrica existent, ni tampoc s’ha considerat la seva gestió en l’estudi de gestió de residus.
· Caldrà planificar adequadament l’accés a les diferents zones de treball, de manera que l’afectació als terrenys amb vegetació natural preexistent sigui la mínima. Es procurarà accedir a les zones de treball des dels camps de conreu propers, per evitar obrir camins en zones amb vegetació natural. Pel que fa a les actuacions que impliquin la tala de peus d’espècies arbòries, caldrà atendre a la normativa vigent en matèria forestal. Es recomana triturar la vegetació desbrossada, per poder incorporar les restes al sòl com a adob. En el cas que es consideri oportú retirar aquestes restes, es gestionaran preferiblement en instal·lacions autoritzades com a plantes de compostatge.
· En les excavacions per a les fonamentacions dels nous suports es procurarà separar la terra vegetal (decapatge superficial) i conservar-la per a la restauració de l’entorn immediat afectat; pel que fa a les terres procedents de l’excavació a més fondària, en cas de no poder-se emprar en alguna altra obra propera deficitària, no es podran estendre sobre terrenys forestals.
· Caldrà evitar qualsevol vessament de formigó en fer les fonamentacions; en cas que se’n produeixin es tractarà com a residu de construcció i demolició i es gestionarà segons la normativa vigent. La neteja de les canaletes es farà sempre fora de l’obra o en un lloc degudament impermeabilitat per facilitar el seu trasllat i gestió posterior.
· Les instal·lacions auxiliars d’obra i les zones d’aplec provisional de materials se situaran sobre terrenys sense vegetació, o en zones prèviament condicionades a tal efecte.
· En el desmantellament de les línies elèctriques de mitja i baixa tensió existents caldrà anar molt amb compte en la retirada dels suports, procurant evitar l’abocament de terres sobrants, restes de formigó o substàncies contaminants sobre els sòls. Així mateix, caldrà incloure en el pressupost del projecte les partides necessàries per a la gestió dels residus procedents del desmuntatge d’aquestes línies elèctriques, i preveure la realització d’una revisió final i neteja generalitzada de l’àmbit ocupat pels treballs.
· Durant l’execució de les obres es donarà compliment al conjunt de la normativa sectorial vigent en matèria de prevenció d’incendis forestals.
· En relació amb els impactes acústics, caldrà que les obres s’executin d’acord amb la Llei 16/2002, de 28 de juny, de protecció contra la contaminació acústica i el seu Reglament de desplegament, el Decret 176/2009, de 10 de novembre, on s’estableix els nivells d’immissió a l’ambient exterior produïts per les activitats diürnes i el veïnat.
· Els residus que es generin durant les obres s’hauran de gestionar en instal·lacions autoritzades per l’Agència de Residus de Catalunya, d’acord amb el Decret legislatiu 1/2009, de 21 de juliol, pel qual s’aprova el Text refós de la Llei reguladora de residus, i el Reial decret 210/2018 de 6 d’abril, pel qual s’aprova el Programa de prevenció i gestió de residus i recursos de Catalunya (PRECAT20), que regula la producció i gestió dels residus.
· En relació a l’informe emès pel Departament de Cultura:
· En el cas de descobriment de restes arqueològiques i/o paleontològiques durant l’execució del projecte, s’haurà d’aplicar el que disposen l’article 51 de la Llei 9/1993, de 30 de setembre, del patrimoni cultural català i l’article 22 del Decret 78/2002, de 5 de març, del Reglament de protecció del patrimoni arqueològic i paleontològic, que regula els descobriments per atzar d’aquests tipus de restes.
· En relació a l’informe emès pel Departament d'Acció Climàtica, Alimentació i Agenda Rural.
· Ajustar la ubicació dels nous suports el més a prop possible als marges de les finques possibilitant d’aquesta manera la mínima afectació als conreus.
· Condicionar l’obra al compliment de la normativa de distàncies de seguretat marcades pel RLAT dels conductors al terreny, de la distància entre conductors, de les distàncies dels conductors i els seus accessoris en tensió a parts metàl·liques.
· Els camins rurals/vies pecuàries i, en general, tota via de comunicació hauran de ser transitables en tot moment mentre durin les obres. En cas contrari s’habilitaran accessos alternatius per mantindre la mobilitat i l’accés als camps de conreu.
· La zona d’abassegament dels materials pel muntatge dels suports i de les altres instal·lacions inherents a la infraestructura elèctrica haurà d’estar ben delimitada i, en cas que sigui possible, fora dels camps de conreu. Un cop finalitzada la instal·lació de la línia elèctrica, aquesta zona es restituirà en les mateixes condicions al seu estat anterior.
· La capa de terra vegetal provinent de l’excavació per a la fonamentació dels suports s’haurà de mantenir en bones condicions, apilada, a una alçada inferior a 2 m, per tal d’evitar la pèrdua de les seves condicions agronòmiques. Així mateix, aquesta capa de terra vegetal s’estendrà sobre els terrenys de conreu agrícoles per on discorri el traçat de la línia elèctrica.
· En relació a l’informe previ dels Serveis Tècnics Municipals:
· Abans d’iniciar les obres caldrà aportar Assumeix visat de la direcció facultativa.
· La línia de subministrament de baixa tensió que surti des del darrer suport fins a l’edificació, ha de ser soterrada.
· Cal restaurar adequadament el terreny afectat per la instal·lació dels suports, especialment en el contorn de les bases dels suports.
· En el cas de descobriment de restes arqueològiques i/o paleontològiques durant l’execució d’aquesta part del projecte, s’haurà d’aplicar el que disposen l’article 51 de la Llei 9/1993, de 30 de setembre, del patrimoni cultural català i l’article 22 del Decret 778/2022, de 5 de març, del Reglament de protecció del patrimoni arqueològic i paleontològic, que regula els descobriments per atzar d’aquests tipus de restes.
· Cal establir mesures en la instal·lació amb l’objecte de protegir l’avifauna.
· Qualsevol incidència o alteració de les previsions inicials serà contrastada amb el Serveis Tècnics Municipals.
· Cal comunicar el final de l’obra i sol·licitar la verificació formal de la mateixa per part dels Serveis Tècnics Municipals.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 2198/2021. Llicència urbanística – rehabilitació energètica d'un edifici amb la col·locació de revestiments d’unes façanes

	Favorable
	Tipus de votació: unanimitat

	Vista la sol·licitud presentada i subscrita per una comunitat de propietaris, en què demana llicència d'obres per a la rehabilitació energètica d’un edifici amb la col·locació de revestiments a les façanes (ref. cadastral 6899613CG7469N) (Mn2021/146);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i en particular allò referent a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material...), caldrà que se sol·liciti explícitament l’autorització i, en tot els casos, caldrà posar en consideració de la Policia Local qualsevol alteració en la mobilitat urbana.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1820/2021. Llicència de primera ocupació 

	Favorable
	Tipus de votació: unanimitat

	Vista la sol·licitud de concessió de llicència de primera ocupació per a un habitatge, que disposa de llicència d’obres per acord de la Comissió de Govern del dia 12 de febrer de 1996, (exp. Mj6/1996);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir la llicència sol·licitada.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

